ประกาศสำนักงานมาตรฐานสินค้าเกษตรและอาหารแห่งชาติประกาศสำนักงานมาตรฐานสินค้าเกษตรและอาหารแห่งชาติเรื่องหลักเกณฑ์และวิธีการขอรับใบอนุญาตเป็นผู้ผลิต ผู้ส่งออก หรือผู้นำเข้าและการแจ้งการส่งออกหรือนำเข้าสินค้าเกษตรตามมาตรฐานบังคับ ผ่านระบบเครือข่ายคอมพิวเตอร์ของสำนักงานมาตรฐานสินค้าเกษตรและอาหารแห่งชาติ[๑] อาศัยอำนาจตามความในข้อ๑ วรรคสอง และข้อ ๔ วรรคสอง ของกฎกระทรวงกำหนดหลักเกณฑ์วิธีการ และเงื่อนไขในการขอรับใบอนุญาต และการออกใบอนุญาตเป็นผู้ผลิต ผู้ส่งออกหรือผู้นำเข้าสินค้าเกษตรตามมาตรฐานบังคับ พ.ศ. ๒๕๕๓ออกตามความในพระราชบัญญัติมาตรฐานสินค้าเกษตร พ.ศ. ๒๕๕๑เลขาธิการสำนักงานมาตรฐานสินค้าเกษตรและอาหารแห่งชาติจึงกำหนดหลักเกณฑ์และวิธีการขอรับใบอนุญาตเป็นผู้ผลิตผู้ส่งออก หรือผู้นำเข้า และการแจ้งการส่งออกหรือนำเข้าสินค้าเกษตรตามมาตรฐานบังคับผ่านระบบเครือข่ายคอมพิวเตอร์ของสำนักงานมาตรฐานสินค้าเกษตรและอาหารแห่งชาติ ดังนี้ข้อ๑ กรณีขอรับใบอนุญาตเป็นผู้ผลิตผู้ส่งออกหรือผู้นำเข้าสินค้าเกษตรตามมาตรฐานบังคับให้ผู้ประกอบการที่ประสงค์ขอรับใบอนุญาตเป็นผู้ผลิตผู้ส่งออกหรือผู้นำเข้าสินค้าเกษตรตามมาตรฐานบังคับผ่านระบบเครือข่ายคอมพิวเตอร์ของสำนักงานมาตรฐานสินค้าเกษตรและอาหารแห่งชาติ(มกอช.) โดยปฏิบัติตามขั้นตอนวิธีการ ดังนี้(๑)เข้าเว็บไซต์ ของระบบ TAS-License หรือผ่าน NSW(๒)กรณีสมัครทางเว็บไซต์ให้ทำการลงทะเบียนสมาชิกเพื่อกำหนดชื่อผู้ใช้ (Username) และรหัสผ่าน(Password) ก่อนเข้าใช้งานระบบโดยจะต้องกดเลือกว่าเป็นตัวแทน หรือผู้ประกอบการหรือเป็นทั้งตัวแทนและผู้ประกอบการพร้อมแนบสำเนาบัตรประจำตัวประชาชนผู้ยื่นคำขอหรือสำเนาหนังสือรับรองการจดทะเบียนนิติบุคคล กรณีเป็นนิติบุคคลและจะต้องรอเจ้าหน้าที่อนุมัติให้เข้าใช้งานระบบก่อนจึงสามารถดำเนินการยื่นคำขอได้(๓)กรณีเจ้าหน้าที่อนุมัติให้เข้าใช้งานระบบแล้ว ผู้ประกอบการจะได้รับ E-mail จากระบบจากนั้นให้ทำการLogin เข้าสู่ระบบโดยเลือกเมนูยื่นคำขอสำหรับเป็นผู้ผลิต(มกษ.๑) ผู้ส่งออก (มกษ.๓) หรือผู้นำเข้า (มกษ.๕) ทำการกรอกข้อมูลพร้อมทั้งแนบไฟล์เอกสารตามที่ระบบร้องขอให้ครบถ้วนเมื่อตรวจสอบความถูกต้องของข้อมูลที่กรอกแล้วให้กดบันทึกเพื่อส่งข้อมูลไปยังเจ้าหน้าที่ตรวจสอบความถูกต้องครบถ้วนต่อไปกรณีผู้ประกอบการรายเดียวที่เป็นทั้งผู้ผลิตและผู้ส่งออกจะต้องยื่นคำขอรับใบอนุญาตเป็นผู้ผลิต ๑ ใบ และยื่นคำขอรับใบอนุญาตเป็นผู้ส่งออกอีก๑ ใบ(๔)ผู้ประกอบการรอรับการตอบกลับจากเจ้าหน้าที่ทาง E-mail หรือทางเบอร์โทรศัพท์ในกรณีที่ไม่มีE-mail(๕)กรณีเจ้าหน้าที่ขอเอกสารเพิ่มเติมหรือให้แก้ไขข้อมูลให้ถูกต้องให้ผู้ประกอบการตรวจสอบข้อความที่เจ้าหน้าที่แจ้งในระบบและแก้ไขหรือยื่นเอกสารเพิ่มเติมให้ถูกต้องภายในระยะเวลาที่กำหนด(๖)กรณีหากมีเหตุจำเป็นเจ้าหน้าที่จะทำการแจ้งผู้ประกอบการเพื่อนัดหมายลงตรวจสถานที่ทำการตามข้อมูลที่ปรากฏในการยื่นคำขอ(๗)กรณีเจ้าหน้าที่แจ้งผลผ่านการอนุมัติแล้วให้ผู้ประกอบการพิมพ์ใบแจ้งหนี้ค่าธรรมเนียมใบอนุญาต โดยนำไปชำระที่ฝ่ายการคลังสำนักงานเลขานุการกรม มกอช. หรือนำไปชำระผ่านผู้ให้บริการรับชำระเงิน ได้แก่ชำระออนไลน์ผ่านระบบอิเล็กทรอนิกส์ (e-payment) ในระบบ TAS License หรือชำระผ่านทางจุดรับชำระค่าสินค้าและบริการของธนาคาร(counter service) หรือชำระผ่านตู้ ATM ภายในระยะเวลาที่เจ้าหน้าที่แจ้งไว้ผ่านระบบ(๘)กรณีผู้ประกอบการได้ชำระค่าธรรมเนียมแล้วเจ้าหน้าที่จะดำเนินการจัดส่งใบอนุญาตเป็นผู้ผลิต ผู้ส่งออก หรือผู้นำเข้าแล้วแต่กรณี พร้อมใบเสร็จรับเงิน ทางไปรษณีย์ตามที่อยู่ที่แจ้งความประสงค์ไว้หรือสามารถนำหลักฐานการชำระเงินเพื่อมาขอรับใบอนุญาตได้ด้วยตนเองที่ มกอช.ข้อ๒ กรณีแจ้งการส่งออกหรือนำเข้าสินค้าเกษตรตามมาตรฐานบังคับเมื่อผู้ประกอบการได้รับใบอนุญาตเป็นผู้ส่งออก(มกษ.๔) หรือผู้นำเข้า (มกษ.๖)สินค้าเกษตรตามมาตรฐานบังคับแล้วก่อนการส่งออกหรือนำเข้าสินค้าเกษตรตามมาตรฐานบังคับทุกครั้งให้ผู้ประกอบการแจ้งการส่งออกหรือนำเข้าล่วงหน้าอย่างน้อย ๓ วันผ่านระบบเครือข่ายคอมพิวเตอร์ของ มกอช. โดยปฏิบัติตามขั้นตอน วิธีการ ดังนี้(๑)เข้าเว็บไซต์ ของระบบ TAS-License หรือผ่านNSW(๒)เข้าระบบโดยการพิมพ์ชื่อสมาชิก (Username) และรหัสผ่าน (Password) ตามรหัสที่กำหนดในข้อ ๑ (๒)(๓)เลือกเมนูการแจ้งการส่งออกตามแบบ มกษ.๗ หรือแจ้งการนำเข้าตามแบบ มกษ.๘ กรอกรายละเอียดให้ถูกต้องครบถ้วนพร้อมแนบไฟล์และบันทึกข้อมูล(๔)ผู้ประกอบการต้องรอเจ้าหน้าที่แจ้งผลการตรวจสอบการแจ้งการส่งออก หรือนำเข้าทาง E-mail กรณีการแจ้งการส่งออกหรือนำเข้าถูกเจ้าหน้าที่ขอเอกสารเพิ่มเติมหรือให้แก้ไขข้อมูลให้ถูกต้องให้ผู้ประกอบการตรวจสอบข้อความที่เจ้าหน้าที่แจ้งในระบบและแก้ไขหรือยื่นเอกสารเพิ่มเติมให้ถูกต้องก่อนยื่นคำขออีกครั้ง(๕)กรณีผู้ประกอบการได้รับแจ้งผลการพิจารณาแล้วให้ดำเนินการ ดังต่อไปนี้(ก)กรณีต้องเปิดตรวจและ/หรือเก็บตัวอย่างก่อนตรวจปล่อยของศุลกากรให้ผู้ประกอบการติดต่อเจ้าหน้าที่ด่านตรวจสินค้าเกษตรเพื่อนำหลักฐานหรือเอกสารที่เกี่ยวข้องประกอบการเปิดตรวจและ/หรือเก็บตัวอย่างสินค้าเกษตรเมื่อเจ้าหน้าที่ตรวจสอบเรียบร้อยแล้วจะแจ้งผลการตรวจสอบพร้อมทั้งรายงานผลผ่านระบบ NSW ให้ผู้ประกอบการและศุลกากรทราบเพื่อดำเนินการตามพิธีการศุลกากรต่อไป(ข)กรณีไม่เปิดตรวจและ/หรือเก็บตัวอย่าง ให้ผู้ประกอบการพิมพ์ใบรับแจ้งแบบ มกษ.๗-๑ หรือแบบ มกษ.๘-๑ หรือนำเลขรับแจ้งที่ปรากฏในระบบไปทำใบขนสินค้าและติดต่อศุลกากรเพื่อดำเนินการทางพิธีการศุลกากรต่อไปข้อ๓ กรณีระบบขัดข้องไม่สามารถยื่นคำขอรับใบอนุญาตเป็นผู้ผลิตผู้ส่งออก หรือผู้นำเข้าและแจ้งการส่งออกหรือนำเข้าสินค้าเกษตรตามมาตรฐานบังคับผ่านระบบได้ให้ผู้ประกอบการยื่นคำขอรับใบอนุญาตเป็นผู้ผลิตผู้ส่งออก หรือผู้นำเข้า และแจ้งการส่งออก หรือนำเข้าสินค้าเกษตรตามมาตรฐานบังคับ ณมกอช. หรือสถานที่อื่นตามประกาศสำนักงานมาตรฐานสินค้าเกษตรและอาหารแห่งชาติ เรื่องกำหนดสถานที่ยื่นคำขอรับใบอนุญาตเป็นผู้ผลิต ผู้ส่งออก หรือผู้นำเข้าสินค้าเกษตรและสถานที่แจ้งการส่งออกหรือนำเข้าสินค้าเกษตรตามมาตรฐานบังคับ ลงวันที่ ๑ เมษายน๒๕๕๗ และที่แก้ไขเพิ่มเติมฉบับที่ ๒ ลงวันที่ ๒๕ ธันวาคม ๒๕๕๘ ก็ได้ข้อ๔ ผู้ประกอบการสามารถแจ้งการนำเข้าส่งออก ผ่านระบบเครือข่ายคอมพิวเตอร์ได้ตลอด ๒๔ ชั่วโมง โดยเจ้าหน้าที่จะรับแจ้งและตรวจสอบคำขอตั้งแต่เวลา๐๘.๓๐ - ๑๘.๓๐ น. ทุกวันไม่เว้นวันหยุดราชการประกาศ ณ วันที่ ๘มิถุนายน พ.ศ. ๒๕๕๙ดุจเดือน ศศะนาวินเลขาธิการสำนักงานมาตรฐานสินค้าเกษตรและอาหารแห่งชาติกัญฑรัตน์/ปริยานุช/จัดทำ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๕ ง/หน้า ๑๕/๑๐ สิงหาคม ๒๕๕๙